Сәйетгәрәй (исем)

Сәйетгәрәй — ғәрәп, фарсы сығанаҡлы башҡорт һәм башҡа төрки телле халыҡтарға ингән ир-ат исеме.

 Этимологияһы 
Сәйетгәрәй (Сәитгәрәй) — сәйет (башлыҡ) һәм гәрәй (эйәреүсе) мәғәнәләрен аңлатҡан ир-ат исемеКүсимова Таңһылыу.  Исемдәр донъяһында. Башҡорт исемдәре һүҙлеге, башҡорт һәм рус телдәрендә.  — Өфө: Башҡортостан китап нәшриәте, 1991. — 192 бит..

 Билдәле шәхестәр 
Сәйетгәрәй Мағазов (? — 1921 йыл) — Башҡорт милли хәрәкәте эшмәкәре. Башҡорт Хөкүмәте ағзаһы. Граждандар һуғышында ҡатнашыусы.

 Фамилиялар 
Сәйетгәрәев Риф Рәйес улы (23 август 1960 йыл — 18 июнь 1996 йыл) — СССР һәм Рәсәй спидвей спортсыһы, мотоциклда уҙышыусы. Мотоуҙыш буйынса халыҡ-ара класлы спорт мастеры. Шәхси һәм команда зачетында СССР һәм Рәсәй чемпионы, үләндә үткәрелгән спидвейҙа Европа чемпионы.

Сәйетгәрәев Хәтмулла Солтан улы (1917 йыл — ?) — 112-се Башҡорт кавалерия дивизияһы яугиры, гвардия ҡыҙылармеецы. Ҡыҙыл Йондоҙ ордены кавалеры.

Сәйетгәрәев Арыҫлангәрәй Сәйетгәрәй улы () 1902 йыл — ?) — 112-се Башҡорт кавалерия дивизияһы яугиры, өлкән сержант.

Сәйетгәрәев Сәйетмәғрүф Сәйетгәрәй улы (26 декабрь 1916 йыл — 16 апрель 2002 йыл) — 112-се Башҡорт кавалерия дивизияһы яугиры, гвардия ҡыҙылармеецы. Рядовой.

Арыҫлангәрәев Сәйетгәрәй Әслән улы ( 1902 йыл —  7 июль 1942 йыл) — 112-се Башҡорт кавалерия дивизияһы яугиры, гвардия ҡыҙылармеецы, хәбәрһеҙ юғалғанШаймуратовцы/ Личный состав/ Арслангареев Саитгарей Асланович.

 Иҫкәрмәләр 

 Һылтанмалар 
  Кусимова Т. «Исемдәр донъяһында» 

 «Башҡортостан ҡыҙы» Ҡунафина Гөлшат «Исемең матур, кемдәр ҡушҡан» 

 Сығанаҡтар 

Категория:Башҡорт ир-ат исемдәре